Iosif Gurko

Iosif Vladimirovitsj Gurko (russisk: Иосиф Владимирович Гурко, født  28. juli 1828 i Novgorod, død  i Sakharovo, guvernementet Tver) var en russisk offiser.

Han var far til den russiske generalen Vasilij Gurko (1864-1937).

Iosif Gurko ble offiser ved kavaleriet i 1846, og ble forfremmet til løytnant i 1857. Han var tsar Aleksander IIs adjutant i 1860, og ble forfremmet til oberst i 1861. I 1863 var han med på å slå ned et opprør i Polen, og i 1866 ble han utnevnt til kommandør av et husarregiment. Han ble generalmajor i 1867, og hadde kommandoen over ulike av keisergardens enheter i årene 1868-1873. 

Han ble general i 1878 og generalfeltmarskalk i 1894. Som kaptein deltok han i Krimkrigen 1853–56. 

I den russisk-tyrkiske krig førte Gurko befalet over et detasjement som satte seg i besittelse av Sjipkapasset, slo tyrkerne ved Gornij Dubnjak den 24. oktober 1877, inntok Telisj 28. oktober og fullbyrdet dermed omringelsen av Osman Pasja i Plevna. Gurko ble deretter sjef for Gardekorpset og rykket med dette inn i Sofia den 4. januar 1878.  

Fra 1879 til 1880 var han generalguvernør i St. Petersburg. 

I 1882 ble han generalguvernør over Odessas militærdistrikt. Han hadde denne stillingen til 1883. I 1883 ble han generalguvernør over Warszawa militærdistrikt i Polen. Han gikk av i 1894.

 Referanser 

Kategori:Russiske generaler
Kategori:Russiske politikere
Kategori:Personer fra Novgorod